Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I. Odhad dopadov na verejné financie
Navrhovaný materiál zakladá nároky na financovanie zo štátneho rozpočtu. 

Pre programové obdobie 2007 – 2013 bolo pre Slovenskú republiku z EFF vyčlenených 13 688 528 EUR, v bežných cenách. K tejto sume bude potrebné zabezpečiť aj spolufinancovanie zo štátneho rozpočtu v príslušnej výške.

Odhadovaná výška spolufinancovania EFF zo štátneho rozpočtu je vypočítaná na základe schválenej alokácie  z EFF (13 688 528 EUR na celé programové obdobie pre regióny cieľa Konvergencia a regióny mimo cieľa Konvergencia) a pomerov spolufinancovania zo štátneho rozpočtu a súkromných zdrojov stanovených nariadením č. 1198/2006. V programovom období 2007 – 2013 (2015) sa predpokladá potreba prostriedkov zo štátneho rozpočtu vo výške 5 234 222 EUR (cca 171 858,8 tis. SKK).

Tabuľka č. 1: Predpokladaný vývoj čerpania EFF v programovom období 2007 – 2013 a spolufinancovania zo štátneho rozpočtu na obdobie 2008 – 2010 
(v tis. Sk)	
	2008	2009	2010	
	EÚ	ŠR	EÚ	ŠR	EÚ	ŠR	
EFF	26 460,3	10 106,4	62 321,7	23 830,6	64 507,7	24 666,4	

II. Odhad dopadov na obyvateľov, hospodárenie podnikateľskej sféry a iných  právnických osôb 
Materiál predpokladá pozitívny vplyv na obyvateľov a hospodárenie dotknutej podnikateľskej sféry prostredníctvom financovania strategických priorít „podpora akvakultúry vo vzťahu k jej modernizácii, inovácii a reštrukturalizácii, berúc do úvahy trvalo udržateľný rozvoj“, „zvýšenie konkurencieschopnosti podnikov spracujúcich produkty rybolovu a akvakultúry s dôrazom na podporu spracovania domácej produkcie“ a „rozvoj trhu v rámci sektora rybného hospodárstva“. 

III. Odhad dopadov na životné prostredie
Predložený materiál predpokladá nepriamy pozitívny vplyv na životné prostredie na všetkých úrovniach prostredníctvom financovania cieľov definovaných v OP Rybné hospodárstvo, ktorých zámerom je podpora technológií šetrných k životnému prostrediu. Zníženie negatívnych vplyvov sa očakáva aj zavádzaním nových technológií a inovačných výrobných metód v spracovateľských podnikoch produktov rybolovu a akvakultúry.

IV. Odhad dopadov na zamestnanosť
Materiál nepredpokladá významný, len mierne pozitívny vplyv na zamestnanosť v dôsledku vytvárania pracovných príležitostí, príp. udržanie zamestnanosti v sektore rybného hospodárstva.

V.  Analýza vplyvov na podnikateľské prostredie
Prostredníctvom finančnej podpory navrhovaných prioritných osí a jednotlivých opatrení bude mať predkladaný materiál pozitívny vplyv na príslušné odvetvie podnikateľského prostredia.